Document ID: 32004R1086

KOMISSION ASETUS (EY) N:o 1086/2004,
annettu 9 päivänä kesäkuuta 2004,
tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta annetun neuvoston asetuksen (EY) N:o 1210/2003 (1) ja erityisesti sen 11 artiklan b kohdan,
sekä katsoo seuraavaa:
(1)
Asetuksen (EY) N:o 1210/2003 liitteessä III luetellaan Irakin entiseen hallitukseen yhteydessä olevat oikeushenkilöt, julkisyhteisöt, yhtiöt, virastot ja yhteisöt, joihin varojen ja muiden taloudellisten resurssien jäädyttämistä kyseisen asetuksen perusteella sovelletaan.
(2)
Asetuksen (EY) N:o 1210/2003 liitteessä IV luetellaan entiseen presidenttiin Saddam Husseiniin yhteydessä olevat luonnolliset ja oikeushenkilöt, elimet ja yhteisöt, joihin varojen ja muiden taloudellisten resurssien jäädyttämistä kyseisen asetuksen perusteella sovelletaan.
(3)
YK:n turvallisuusneuvoston pakotekomitea päätti 2 päivänä kesäkuuta 2004 muuttaa luetteloa, joka käsittää Saddam Husseinin ja Irakin entisen hallinnon muut ylemmät virkamiehet, kyseisten henkilöiden perheenjäsenet sekä kyseisten henkilöiden tai heidän puolestaan tai heidän johdollaan toimivien henkilöiden omistamat tai valvonnassa olevat yhteisöt, joita varojen sekä muiden taloudellisten resurssien jäädyttäminen koskee. Tämän vuoksi liitettä IV olisi muutettava vastaavasti.
(4)
On tarpeen siirtää viisi kohtaa liitteestä III liitteeseen IV ja muuttaa kahta näistä kohdista.
(5)
Tämän asetuksen on tultava voimaan heti, jotta siinä mainitut toimenpiteet olisivat tehokkaita,
ON ANTANUT TÄMÄN ASETUKSEN:
1 artikla
1. Muutetaan asetuksen (EY) N:o 1210/2003 liite III tämän asetuksen liitteen I mukaisesti.
2. Muutetaan asetuksen (EY) N:o 1210/2003 liite IV tämän asetuksen liitteen II mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä kesäkuuta 2004.

Labels: 3
18
5